
Уведомление за стартиране на производство по издаване на общ административен акт (заповед) на министъра на земеделието и храните за определяне на зона в акваторията на Черно море, в която е забранено използването на бийм трал за период от 4 години
Съгласно разпоредбите на чл. 35, ал. 5 от Закона за рибарството и аквакултурите (ЗРА) министърът на земеделието и храните по предложение на изпълнителния директор на Изпълнителната агенция по рибарство и аквакултури (ИАРА) със заповед определя зони, в които е забранено използването на бийм трал. Въвеждането на това ограничение за риболов има за цел намаляване на въздействието на рибарството върху структурата на морското дъно и обитаващите го бентосни съобщества в определената за целта зона. 
Във връзка с изтичане на срока на действие на Заповед № РД09-1096/17.10.2024 г. на министъра на земеделието и храните, с която е въведена забрана за използването на бийм трал в зона „Бяла – Обзор“, са изискани становища от научни институти в страната относно целесъобразността от продължаване срока на действащата забрана и/или предложения за нови зони, в които риболовът с бийм трал да бъде забранен. Въз основа на постъпилите становища и наличната информация е направено предложение за продължаване на действието на забраната за допълнителен четиригодишен период.
С оглед на гореизложеното и на основание чл. 66 и следващите от Административнопроцесуалния кодекс Ви уведомявам за стартиране на производство по издаване на общ административен акт (заповед) на министъра на земеделието и храните за определяне на зона в акваторията на Черно море, в която е забранено използването на бийм трал.
Уведомявам Ви, че може да участвате в производството, като всички писмени предложения и възражения по проекта на административен акт следва да бъдат изпращани в едномесечен срок от датата на публикуване до Изпълнителна агенция по рибарство и аквакултури, на адрес: гр. Бургас 8000, ул. „Княз Александър Батенберг“ № 1 и на следния електронен адрес: office@iara.government.bg.

ЧРЕЗ:
ПРОФ. Д-Р ИВАН ПАЛИГОРОВ
ЗАМЕСТНИК-МИНИСТЪР НА ЗЕМЕДЕЛИЕТО И ХРАНИТЕ

ДОКЛАД
oт
Христо Панайотов – изпълнителен директор на Изпълнителна агенция по рибарство и аквакултури (ИАРА)

Относно: Стартиране на производство по чл. 66 от Административнопроцесуалния кодекс за издаване на заповед на министъра на земеделието и храните за определяне на зони в акваторията на Черно море, в които е забранено използването на бийм трал

УВАЖАЕМИ ГОСПОДИН МИНИСТЪР,
В чл. 35, ал. 5 от Закона за рибарството и аквакултурите (ЗРА) е предвидена възможност министърът на земеделието и храните по предложение на изпълнителния директор на ИАРА със заповед да определя зони, в които е забранено използването на бийм трал с цел защита на морското дъно и бентосните организми. В тази връзка със Заповед № РД09-1096/17.10.2024 г. на министъра на земеделието и храните бе въведена забрана за използването на бийм трал във вътрешните морски води и териториално море на Република България в акваторията на Черно море в зона „Бяла-Обзор“, за срок от две години от датата на издаване на заповедта (до 18.10.2026 г.).
Поради изтичане срока на действие на цитираната заповед, ИАРА поиска от научни институти в страната, да предоставят становища относно целесъобразността от продължаване срока на действащата забрана и/или предложения за нови зони, в които риболовът с бийм трал да бъде забранен.
Постъпилият отговор (вх. № 33-00-119/26.08.2026 г.) от Института по рибни ресурси потвърждава необходимостта от поддържане на буферна зона към защитена зона „Емона“ и подкрепя удължаването на забраната в зона „Бяла-Обзор“. Становището на Института по океанология (вх. № 33-00-122/27.08.2026 г.) акцентира върху необходимостта от допълнителна информация за изготвяне на конкретна оценка за настояща или препоръки за бъдеща зона. Въз основа на получените становища и наличната информация бе подготвен проект на заповед на основание чл. 35, ал. 5 от ЗРА за определяне на зона „Бяла – Обзор“, в която се забранява риболова с бийм трал за период от четири години.

УВАЖАЕМИ ГОСПОДИН МИНИСТЪР,
С оглед на гореизложеното моля за Вашето съдействие за стартиране на производство по чл. 66 от Административнопроцесуалния кодекс за издаване на общадминистративен акт – заповед, за определяне на зона в акваторията на Черно море, в която е забранено използването на бийм трал за период от четири години. Проектът на заповед следва да бъде публикуван на електронната страница на Министерство на земеделието и храните и ИАРА за осигуряване на възможност на заинтересованите страни да се запознаят с проекта и да участват в производството по издаване на акта.

Приложения: 
1. Становище от Института по рибни ресурси гр. Варна с вх. № 33-00-119/26.08.2026 г. на ИАРА;
2. Становище от Института по океанология към Българска академия на науките с вх. № 33-00-122/27.08.2026 г. на ИАРА;
3. Проект на заповед за определяне на зона в акваторията на Черно море, в която е забранено използването на бийм трал.

С УВАЖЕНИЕ,
ЗА ИЗПЪЛНИТЕЛЕН ДИРЕКТОР
ДАНИЕЛА ЛАЗОВА
Заместник-изпълнителен директор
Съгласно Заповед № РД-339/25.08.2026 г.

СЪГЛАСУВАЛ:
ПРОФ. Д-Р ИВАН ПАЛИГОРОВ
ЗАМЕСТНИК–МИНИСТЪР

РЕПУБЛИКА БЪЛГАРИЯ
Министър на земеделието и храните

З А П О В Е Д
№ РД ............................
гр. София,................2026 г.

На основание чл. 35, ал. 5 от Закона за рибарството и аквакултурите, чл. 3, ал. 1 и чл. 5, ал. 2 от Устройствения правилник на Министерство на земеделието и храните (Обн. ДВ. бр. 82 от 18.10.2019 г.) и във връзка с одобрен доклад с рег. № …………………../………………… на изпълнителния директор на Изпълнителна агенция по рибарство и аквакултури

Н А Р Е Ж Д А М:

І. Забранявам използването на бийм трал във вътрешните морски води и териториално море на Република България в акваторията на Черно море в зона „Бяла – Обзор“ със следните координати в равнинна координатна система WGS84 UTM 35N:
	E
	N

	27.9100
	42.8900

	28.0574
	42.8900

	28.0214
	42.8100

	27.9019
	42.8100



ІІ. Забраната по т. І се прилага за срок от четири години от датата на издаване на настоящата заповед.
ІІІ. Настоящата заповед не изменя и/или допълва въведени забрани за използване на бийм трал в морските акватории на защитени зони по Закона за биологичното разнообразие и защитени територии по Закона за защитените територии.
ІV. В случаите на констатирано нарушение по т. ІІІ информацията се изпраща на компетентните органи.
Настоящата заповед не отменя забрани и ограничения на риболовни дейности в зоната по т. І, наложени по силата на други нормативни и/или общи административни актове.
Заповедта подлежи на обжалване по реда на Административнопроцесуалния кодекс в едномесечен срок от съобщението за издаването ѝ или в 14-дневен срок от отделните съобщения до лицата, участвали в производството пред административния орган.
Контрол по изпълнение на заповедта възлагам на изпълнителния директор на Изпълнителна агенция по рибарство и аквакултури.
Заповедта да се връчи на съответните длъжностни лица за сведение и изпълнение.

ПЛАМЕН АБРОВСКИ
image1.png




image2.wmf

image3.jpeg




